CELEX: C2005/006/79
Language: da
Date: 2005-01-08 00:00:00
Title: Sag T-419/04: Sag anlagt den 8. oktober 2004 af Nadine Schmit mod Kommissionen for De Europæiske Fællesskaber

8.1.2005   
            
            
               DA
            
            
               Den Europæiske Unions Tidende
            
            
               C 6/40
            
         Sag anlagt den 8. oktober 2004 af Nadine Schmit mod Kommissionen for De Europæiske Fællesskaber
   (Sag T-419/04)
   (2005/C 6/79)
   Processprog: fransk
   Ved De Europæiske Fællesskabers Ret i Første Instans er der den 8. oktober 2004 anlagt sag mod Kommissionen for De Europæiske Fællesskaber af Nadine Schmit, Ispra (Italien), ved avocats Pierre Van Gehuchten og Pierre Jadoul, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Annullation af den udtrykkelige afvisning af sagsøgerens klage af 8. juli 2004 over afgørelsen om ikke at udfærdige en bedømmelse for perioden 2001-2002, samt af ansættelsesmyndighedens afgørelse om ikke at opføre sagsøgeren blandt de tjenestemænd, der blev forfremmet til lønklasse C2 i forfremmelsesåret 2003.
            
         
               —
            
            
               Kommissionen tilpligtes at betale sagsøgeren et beløb på 3 000 EUR som godtgørelse for ikke-økonomisk skade.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren, som er tjenestemand ved Kommissionen, gik på sygeorlov i oktober 2002. Hun har siden den 1. september 2003 oppebåret invalidepension. På denne baggrund besluttede ansættelsesmyndigheden ikke at udfærdige en bedømmelse af sagsøgeren for perioden 2001-2002. Hun opnåede derfor ikke nogen points for fortjeneste eller prioritetspoints i forbindelse med forfremmelsesåret 2003 og hun blev ikke opført på listen over tjenestemænd forfremmet til lønklasse C2.
   Sagsøgeren anfægter de omtvistede afgørelser, og gør gældende, at der er sket tilsidesættelse af vedtægtens artikel 43 og af de almindelige gennemførelsesbestemmelser hertil (Kommissionens afgørelse af 26. april 2002) samt af principperne om ligebehandling og om god forvaltningsskik. Sagsøgeren har herved anført, at Kommissionen ikke var berettiget til ultimo 2002 eller primo 2003 at anse sagsøgeren for at være en tjenestemand, hvis pensionering sker inden for mindre end et år, og for hvilken det ikke er nødvendigt at udfærdige en bedømmelse. Sagsøgeren har vedrørende afgørelsen om ikke at forfremme hende til lønklasse C2 anført, at vedtægtens artikel 45 er tilsidesat, samt at der er sket tilsidesættelse af principperne om ligebehandling og om god forvaltningsskik.